cyanic-selkie/wikianc huggingface dataset:
Ռուսաստանի զանգվածային ոչնչացման զենք
Միջուկային զենքի տարածում
2002 թվականին ԱՄՆ-ն և Ռուսաստանը ըստ «Ռազմավարական հարձակողական կրճատումների մասին պայմանագրի» (Договор о сокращении стратегических наступательных потенциалов - Договор о СНП), պայմանավորվեցին կրճատել իրենց պաշարները մինչև 2700 մարտագլխիկ։ 2003 թվականին ԱՄՆ-ը մերժեց Ռուսաստանի առաջարկները՝ երկու երկրի միջուկային պաշարները նվազեցնելը շարունակելով հասցնել 1500-ի։ Ռուսաստանն իր հերթին հրաժարվեց քննարկել տակտիկական միջուկային զենքի կրճատման հարցը ։
Այն բանից հետո, երբ ԱՄՆ նախագահ Ջորջ Բուշը դուրս եկավ 1972 թվականի Հակահրթիռային պաշտպանության պայմանագրից (Anti-Ballistic Missile Treaty), Ռուսաստանը պատասխանեց դրան՝ ավելացնելով իր միջուկային պոտենցիալն այնպես, որ հակակշռի ԱՄՆ հնարավորություններին ։ Ռուսաստանը որոշեց չստորագրել « ՄԱԿ-ի միջուկային զենքի արգելման մասին» պայմանագիրը, որն ընդունվել է 2017 թվականի հուլիսի 7-ին 122 պետությունների կողմից ։
Տեսակետ կա, որ Ռուսաստանը նպաստել է Հյուսիսային Կորեայի միջուկային ծրագրին՝ նրան վաճառելով միջուկային նյութերի անվտանգ պահեստավորման և փոխադրման սարքավորումներ ։ Այնուամենայնիվ, դրանից հետո Ռուսաստանը դատապարտել է Հյուսիսային Կորեայի միջուկային փորձարկումները ։
Ըստ Ռուսաստանի դաշնության արտաքին հետախուզական ծառայության բարձրաստիճան դեֆեկտոր Սերգեյ Տրետյակովի, մի գործարար իրեն ասել է, որ իր սեփական միջուկային ռումբն ունի իր ամառանոցում՝ Մոսկվայի մեձակայքում ։
Ռուսաստանը ջանքեր է գործադրում Աֆրիկայում իր ազդեցիկ հենարանը կառուցելու համար՝ մի քանի միլիարդ ֆունտ վաստակելով զարգացող աֆրիկյան երկրներին միջուկային տեխնոլոգիաներ է վաճառում ։
Միջուկային դիվերսիայի մեղադրանքներ
Ստանիսլավ Լունևը՝ Հետախուզական վարչության (ГРУ) ամենաբարձրաստիճան աշխատակից, որը ԽՍՀՄ-ից տեղափոխվել է ԱՄՆ և ծառայել է ՀԴԲ և ԿՀՎ (դասալիք-defector) կառույցներում, նկարագրել է պատերազմի դեպքում Միացյալ Նահանգների դեմ միջուկային դիվերսիայի համար մարտավարական միջուկային զենք օգտագործելու ենթադրյալ խորհրդային ծրագրերը։ Նա նկարագրել է սովետական արտադրության «միջուկային ճամպրուկներ» (suitcase nucs), որոնք հայտնի են որպես RA-115 (կամ RA-115-01 սուզանավերի զենքի համար), որոնց քաշը հիսունից վաթսուն ֆունտ է (23 կգ - 27 կգ)։ Այս շարժական ռումբերը կարող են երկար տարիներ ծառայել, եթե դրանք միացված լինեն էլեկտրական աղբյուրին։ «Էլեկտրաէներգիայի կորստի դեպքում պահուստային մարտկոց կա։ Եթե մարտկոցը լիցքաթափվում է, զենքն ունի հաղորդիչ, որը կոդավորված հաղորդագրություն է ուղարկում՝ կամ արբանյակով, կամ ուղղակիորեն Ռուսաստանի դեսպանատանը կամ հյուպատոսությունում գտնվող Հետախուզական վարչության կետին» ։ Ըստ Լունևի, «անհայտ կորած» միջուկային սարքերի քանակը (ըստ Ռուսաստանի անվտանգության խորհրդի նախկին քարտուղար, գեներալ Լեբեդի) «գրեթե նույնական է ռազմավարական նշանակության թիրախների քանակին, որոնց վրա կօգտագործվեն այդ ռումբերը» ։
Լունևը պնդել է, որ Շենանդոա հովտի տարածքում ինքն անձամբ փնտրել է զենքի պահուստի համար թաքստոցներ ։ Նա ասել է, որ «զարմանալիորեն հեշտ է միջուկային զենք տեղափոխել ԱՄՆ» կամ Մեքսիկայի սահմանով, կամ փոքր տրանսպորտային հրթիռի օգնությամբ, որը կարող է աննկատ մնալ ռուսական ինքնաթիռից արձակվելով ։ Լունևի մատնանշած ԱՄՆ տարածքներում (որոնցում նա հավաստիացրել է, որ ինքը երբեք զենք չի տեղադրել), որոնումներ իրականացվել են, «բայց իրավապահ մարմինների աշխատակիցները երբեք չեն գտել այդպիսի զենքերի պահոցներ՝ դյուրակիր միջուկային զենքով կամ առանց դրանց» ։
2004 թվականի հարցազրույցում Ռուսաստանի Ստրատեգիական նշանակության հրթիռային զորքերի գեներալ-գնդապետ Վիկտոր Եսինը ասել է, որ սովետական փոքրածավալ միջուկային ռումբերն աշխատում են միայն բանակում։ Բոլոր այդպիսի սարքերը պահվել են Ռուսաստանի զենքի պահեստում և այն թողել են միայն դրանք արտադրող գործարանում ստուգումներ անցկացնելու համար ։
Կենսաբանական զենք
Խորհրդային Միությունը թաքնված կերպով իրականացնում է աշխարհի ամենամեծ, ամենաերկար և ամենաբարդ կենսաբանական զենքի ծրագիրը ։ Ծրագիրը սկսվել է 1920-ականներին և տևել առնվազն մինչև 1992 թվականի սեպտեմբերը, բայց հնարավոր է, որ Ռուսաստանը շարունակել է այն դրանից հետո ։ Դրանով Խորհրդային Միությունը խախտել է «Կենսաբանական զենքի կոնվենցիայով» ստանձնած իր պարտավորությունները, որը նա ստորագրել էր 1972 թվականի ապրիլի 10-ին, և վավերացրել էր 1975 թվականի մարտի 26-ին ։
Ըստ Քեն Ալիբեկի, որը Խորհրդային կենսաբանական զենքի ծրագիրն իրականացնող « Բիոպրեպարատ » («Биопрепарат») գիտաատրադրական միավորման փոխտնօրենն էր, և որը 1992 թվականին փախել էր ԱՄՆ, կենսաբանական զենքերը ստեղծվում էին Սովետական Միության մեկուսացված շրջանների լաբորատորիաներում, ներառյալ՝ Օմուտինինսկ, Պենզա և Պոկրով քաղաքների ռազմականացված հիմնարկություններում, և Մոսկվայի, Շտիրժիի և Վլադիմիրի հետազոտական հաստատություններում։ Այս զենքերը փորձարկվել են Արալյան ծովի « Վերածննդի կղզու » (Վոզրոժդենիա, ներկայումս՝ թերակղզի, որի մի մասը Ղազախստանի, մյուսը՝ Ուզբեկստանի սահմանի վրա է) մի քանի հաստատություններում՝ զենքով օդ կրակելով սյուներին կապված կապիկների վերևում, այնուհետև ուումնասիրում էին կապիկներին վրա ազդեցությունը։ Ըստ Ալիբեկի, չնայած սովետական հարձակողական ծրագիրը պաշտոնապես ավարտվել է 1992 թվականին, սակայն Ռուսաստանը հնարավոր է, որ շարունակում է կենսաբանական զենքի (BWC) արգելված փորձարկումները ։
1993 թվականին հայտնի է դարձել Ռուսաստանի Սվերդլովսկ փակ քաղաքից սիբիրախտի արտահոսքի մասին պատմությունը։ Դեպքը տեղի է ունեցել այն ժամանակ, երբ 1979 թվականի ապրիլի 2-ին Մոսկվայից 1500 կմ (930 մղոն) դեպի արևելք գտնվող Սվերդլովսկ-16 ռազմական ավանում (նախկինում, իսկ այժմ կրկին՝ Եկատերինբուրգում) սիբիրյան խոցի սպորներ արտադրող լաբորատորիայի աշխատակիցը պաշտպանիչ ֆիլտրը հանել էր լաբորատորիայից և սպորներն արտահոսել են արտաքին միջավայր ու քամու ու ամպերի միջոցով տարածվել ։ Մեկ այլ վարկածի համաձայն, կովերն են վարակվել և մարդիկ վարակվել են հիվանդ անասունի մսից։ Մեկ այլ տեղեկատվության համաձայն, պատահաբար կոտրվել է սպորներով սրվակ։ Իսկ հիվանդությունը ընտրողական էր տարածվում՝ վնասելով հիմանականում զինծառայության տարիքի երիտասարդ տղաներին։ Իրականությունը և մանրամասները ստույգ հայտնի չեն ։ Բռնկված համաճարակի արդյունքում, 94 մարդ վարակվել է, որոնցից 64-ը մահացել են վեց շաբաթվա ընթացքում ։
Քիմիական զենք
Ռուսաստանը ստորագրել է «Քիմիական զենքի մասին կոնվենցիան» 1993 թվականի հունվարի 13-ին, և այն վավերացրել է 1997 թվականի նոյեմբերի 5-ին։ Ռուսաստանը 1997 թվականին հայտարարել է իր զինանոցում 39,967 տոննա քիմիական զենքի առկայության մասին, որը բաղկացած էր.
Ռուսաստանը կատարել է իր պայմանագրային պարտավորությունները՝ Քիմիական զենքի կոնվենցիայի սահմանած վերջնաժամկետում, 2002 թվականին՝ ոչնչացնելով իր քիմիական նյութերի 1% -ը, բայց խնդրել է տեխնիկական և ֆինանսական օգնություն և քիմիական նյութերի հեռացման բնապահպանական մարտահրավերների պատճառով 2004 և 2007 թվականների վերջնաժամկետների երկարաձգումներ է խնդրել։ Պայմանագրում նշված երկարաձգման այս ընթացակարգն օգտագործվել է այլ երկրների, այդ թվում՝ ԱՄՆ-ում։ Լիակատար ոչնչացման երկարացված ժամկետը (2012 թվականի ապրիլ) չի պահպանվել ։ 2011 թվականի հոկտեմբերի դրությամբ Ռուսաստանը ոչնչացրել է իր պաշարների 57% -ը։ Ռուսաստանը ոչնչացրել է նաև իր հայտարարած 2-րդ կարգի (10,616 MT) և 3-րդ կարգի քիմիական նյութերը ։
Ռուսաստանը պահեստավորել է իր քիմիական զենքը (կամ անհրաժեշտ քիմիական նյութերը), որը նա հայտարարագրել է CWC- ի շրջանակներում 8 վայրում. Գորնիում (Սարատովի մարզ) (հայտարարագրված պաշարների 2.9% ըստ զանգվածի) և Կամբարկայում (Ուդմուրտիայի Հանրապետություն) (15.9%) պաշարներ արդեն ոչնչացվել են։ Շչուչյեում (Կուրգանի մարզ) (13.6%), Մարադիկովսկիում (Կիրովի մարզ) (17.4%) և Լեոնիդովկայում (Պենզայի մարզ) (17.2%) ավերումներ են տեղի ունենում, իսկ տեղադրումները գտնվում են Պոչեպում (Բրյանսկի մարզ) (18,8%) և Կիզներ (Ուդմուրտիայի Հանրապետություն) (14,2%) ։
2017 թվականի սեպտեմբերի 27-ին Քիմիական զենքի արգելման կազմակերպությունը () հայտարարել է, որ Ռուսաստանը ոչնչացրել է իր քիմիական զենքի ամբողջ պաշարները  ։
Նովիչոկ ագենտ
Նովիչոկ խմբի մի շարք ագենտներ մշակվել և փորձարկվել են 1970-1980-ականներին, սակայն Խորհրդային Ղազախստանի Պավլոդարի քիմիական գործարանում նախատեսված «Նովիչոկ» զենքի արտադրության հարթակը դեռ կառուցման փուլում էր, երբ 1987 թվականին Քիմիական զենքի կոնվենցիային ընդառաջ, որոշվեց ապամոնտաժել քիմիական զենքի շենքը ։
2018 թվականի մարտին Գլխավոր հետախուզական վարչության նախկին գործակալ Սերգեյ Սկրիպալը և նրա դուստրը թունավորվեցին Միացյալ Թագավորության Սոլսբերի քաղաքում, որը հետագայում հաստատվեց, որ եղել էր Նովիչոկ ։ Միջադեպը նոր բանավեճ առաջացրեց Ռուսաստանի հնարավոր արտադրության և քիմիական զենքի օգտագործման վերաբերյալ. Միացյալ Թագավորությունը մեղադրում էր Ռուսաստանի կառավարությանը կամ ռուսական սրիկա-գործակալներին հարձակումը կազմակերպելու մեջ, ինչը Ռուսաստանը բազմիցս հերքել է ։
2020 թվականի օգոստոսին Ռուսաստանի ընդդիմադիր գործիչ և հակակոռուպցիոն ակտիվիստ Ալեքսեյ Նավալնին Ռուսաստանի Տոմսկ քաղաքում թունավորվեց քիմիական ագենտով, որը հետագայում հաստատվեց, որ Նովիչոկ էր ։ Bellingcat, CNN, Der Spiegel և The Insider հետաքննական լրագրության մեջ մասնագիտացած ԶԼՄ-երի համատեղ հետաքննությունը El País պարբերականի ներդրմամբ՝ Ռուսաստանի Անվտանգության Դաշնային ծառայությանը (FSB) մեղադրում են նյարդային ագենտով գրեթե մահացու թունավորման մեջ ներգրավված լինելու մեջ, փաստ, որը Ռուսաստանը հերքում է։ Ավելի ուշ Նավալնին զանգել է FSB գործակալներից մեկին, որը հավանաբար մաքրման գործողության համար պատասխանատուն էր, որը նշում է, որ իրենց առաջադրանք էր տրված Նովիչոկից մաքրել Նավալնիի վարտիքը ։
Արտաքին հղումներ
Կատեգորիա:Ռուսաստանի զենք Կատեգորիա:Զանգվածային ոչնչացման զենք Կատեգորիա:Ռուսաստանի զինված ուժեր Կատեգորիա:Ռուսաստանի ռազմական տեխնիկա Կատեգորիա:Զենք Կատեգորիա:Քիմիական զենք
Օրմուլու
Օրմուլու, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում :
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Եքվթիմե Մթածմիդելի
Եքվթիմե Մթածմիդելի (հայերեն՝ Եքութիմեոս Սուրբսարեցի կամ Աթոսացի, ), մատենագիր, մանկավարժ, թարգմանիչ։
1005-1019 թվականներին Աթոսում եղել է վրաց մայրավանքի վանահայրը։ Վրաց մատենագրության պատմության մեջ թարգմանական նոր դպրոցի հիմնադիրը (դպրոցին բնորոշ է բնագրային միջամտությունն ու ազգային իրականության արտացոլումը)։ Մթածմիդելին թարգմանել է Հովհաննես Ոսկեբերանի, Բարսեղ Կեսարացու, Գրիգոր Նարեկացու, Եփրեմ Ասորու և ուրիշների ստեղծագործություններից, Դավթի սաղմոսները, Աստվածաշնչի մի քանի գիրք, վկայություններ, վարքեր, մեկնություններ, ճառեր, քարոզներ։ Վրացերենից հունարեն է թարգմանել «Տաղավարի պատմություն»-ը։ Գրել է վրացերեն և հունարեն ինքնուրույն երկեր։
Կատեգորիա:Վրացի մատենագիրներ Կատեգորիա:Վրացի մանկավարժներ Կատեգորիա:Վրացի թարգմանիչներ Կատեգորիա:Վրացի գրողներ
Ռիստեմյաե
Ռիստեմյաե (Ristemäe), գյուղ Էստոնիայի Վիրումաա նահանգի Ռիուգե շրջանում։
Մարգարե (մանրանկարիչ, 13-րդ դար)
Կատեգորիա:Հայ մանրանկարիչներ
Տաջիկստանի ազգային թանգարան
Տաջիկստանի ազգային թանգարան (Осорхонаи миллии Тоҷикистон), գտնվում է Տաջիկստանի մայրաքաղաք Դուշանբեում։ Մինչև 2011 թվականը կրել է պարսիկ հայտնի մանրանկարիչ Քեմալէդդին Բեհզադի անունը, որն աշխատել է Հուսեյն Բայքարի և Իսմայիլ Առաջինի պալատներում։ 2013 թվականի մարտին նոր շենք տեղափոխվելուց ի վեր կոչվում է Տաջիկստանի ազգային թանգարան։
Ստեղծման պատմություն
1934 թվականի օգոստոսի 12-ին ԽՍՀՄ Կենտրոնական ընտրական հանձնաժողովը և Ժողովրդական կոմիսարների խորհուրդը համատեղ որոշում է կայացրել Տաջիկստանում թանգարանների կազմավորման մասին։ Տաջիկստանի ժողովրդական կոմիսարիատը հրամանագիր է ստորագրել Դուշանբե քաղաքում Ք. Բեհզադի անվան թանգարան ստեղծելու մասին։ 1959 թվականին թանգարանը վերածվել է պատմաերկրագիտական և կերպարվեստի հանրապետական միացյալ թանգարանի։ 1999 թվականի նոյեմբերի 27-ին Տաջիկստանի Հանրապետության կառավարության որոշմամբ Ք. Բեհզադի անվան թանգարանը ստացել է ազգային կարգավիճակ։
Ազգային թանգարանի նոր շենք
Թանգարանը բաղկացած է 22 մեծ ու փոքր ցուցասրահներից։ Դրանք բնության, հին և միջին դարերի, նոր և նորագույն պատմության, կերպարվեստի և կիրառական արվեստի ցուցադրական բաժիններ են։ Թանգարանին կից ստեղծվել է գիտահետազոտական բաժին, որտեղ գտնվում են գրավոր ժառանգության բաժինները և Տաջիկստանի թանգարանային գործունեության մեջ հնագիտության և դրամագիտության նոր բաժինները։ Արտասահմանյան կազմակերպությունների հետ համագործակցության համար ստեղծվել է միջազգային բաժին։ Բացի այդ` առկա են ֆոնդային, հաշվապահական և վերականգնման բաժիններ։
Տաջիկստանի ազգային թանգարանի ցուցադրական տարածքը 15 հազար մ² է։
Թանգարանային ֆոնդ
1934 թվականին թանգարանում կար ընդամենը 530 ցուցանմուշ։ Տաջիկստանի ազգային թանգարանի նոր ցուցադրության մեջ երկրի բոլոր թանգարաններից հավաքվել են նյութական ժառանգության, ֆլորայի և ֆաունայի ցուցանմուշներ։
Ցուցանմուշների թիվը գերազանցել է 50 000-ը։
Ցուցադրության բաժիններ
Ազգային թանգարանն ունի ցուցադրությունների հետւյալ բաժինները`
Քննադատություն
Ազգային թանգարանը քննադատության է ենթարկվել այն բանի համար, որ նա չի կարողացել համընդհանուր ցուցադրության հանել թանգարանին պատկանող հայտնի նկարիչների նկարները։ Հատկապես անդրադարձ է կատարվել աշխարհահռչակ հայազգի ծովանկարիչ Հովհաննես Այվազովսկու և Վիկտոր Վասնեցովի աշխատանքներին, ինչպես նաև արևմտյան հայտնի նկարիչների գործերին, ինչպիսիք են Ռաֆայելն ու Ջովաննի Բելլինին։ Այս աշխատանքների հերթական քննարկումից հետո թանգարանը խոստացել էր նկարները ցուցադրել նոր շենք տեղափոխվելուց հետո, ինչը, սակայն, տեղի չունեցավ։
Պատկերասրահ
Թանգարանի ցուցանմուշներից
Արտաքին հղումներ
Կատեգորիա:1934 հիմնադրված թանգարաններ Կատեգորիա:Ազգային թանգարաններ Կատեգորիա:Տաջիկստանի մշակույթ
Տառակալ (այլ կիրառումներ)
Տառակալ պոլիգրաֆիայում,
(9324) 1989 CH4
(9324) , աստերոիդ աստերոիդների հիմնական գոտում։ Հայտնաբերվել է 1989 թվականի փետրվարի 7-ին Սեյձի Ուեդայի և Հիրոսի Կանեդայի կողմից Կուշիրոյում ։
Միջին հեռավորությունը Արեգակից կազմում է 2,414779 ա. մ., առավելագույնը մոտենում է 2,0384 ա. մ. հեռավորության վրա և հեռանում 2,7912 ա. մ. ։ Արեգակի շուրջ մեկ ամբողջական պտույտ է կատարում 1370,61 երկրային օրվա ընթացքում, իր ուղեծրով շարժվելով միջինում 0,262656 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,05° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
(1468) Զոմբա
(1468) Զոմբա (Zomba), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1938 թվականի հուլիսի 23-ին Սիրիլ Ջեքսոնի կողմից Յոհանեսբուրգում ։
Միջին հեռավորությունը Արեգակից կազմում է 2,195985 ա. մ., առավելագույնը մոտենում է 1,6018 ա. մ. հեռավորության վրա և հեռանում 2,7902 ա. մ., իսկ Երկրի ուղեծրին Զոմբա աստերոիդը նվազագույնը մոտենում է 0,5951 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1188,62 երկրային օրվա ընթացքում, իր ուղեծրով շարժվելով միջինում 0,302873 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,94° անկյուն։
Արտաքին հղումներ
Կատեգորիա:1938 թվականին հայտնաբերված աստղագիտական մարմիններ Կատեգորիա:Սիրիլ Ջեքսոնի կողմից հայտնաբերված աստերոիդներ Կատեգորիա:Մարսի ուղեծիրը հատող աստերոիդներ
What If (երգ, Դինա Գարիպովա)
What If, ռուս երգչուհի Դինա Գարիպովայի երգն է, որով ներկայացրել է Ռուսաստանը Եվրատեսիլ 2013 երգի մրցույթում։ Երգի երաժշտության հեղինակներն են՝ Գաբրիել Ալարեսը և Լեոնիդ Գուդկինը, իսկ երաժշտության հեղինակը՝ Յոակիմ Բորնբերգը։
Ծանոթագրություններ
Կատեգորիա:Եվրատեսիլ 2013 երգի մրցույթի երգեր Կատեգորիա:2013 երգեր
Օլեգ Գազմանով
Օլեգ Գազմանով (Оле́г Миха́йлович Газма́нов, ), սովետական և ռուսական էստրադայի երգիչ, երգահան և բանաստեղծ։ Ռուսաստանի Դաշնության վաստակավոր արտիստ (1995 թվական)։ Ռուսաստանի Դաշնության ժողովրդական արտիստ (2001 թվական) ։ «Օվացիա» ժողովրդական ռուսական մրցանակի յոթակի դափնեկիր ։
Կենսագրություն
Օլեգ Գազմանովը ծնվել է 1951 թվականի հուլիս 22-ին Կալինինգրադ մարզի, Գուսև քաղաքում զինվորների ընտանիքում, որոնք ծնունդով բելառուսիայից էին, տատիկն ապրել է Մինսկ քաղաքում։ Հայրը՝ մայոր Միխայիլ Սեմյոնովիչ Գազմանովը պրոֆեսիոնալ զինվորական էր, իսկ մայրը՝ Զինաիդա Աբրամովնան (1920-2006)՝ բժիշկ-սրտաբան զինվորական հոսպիտալում։ Օլեգը ընտանիքի միակ զավակն է։
Գազմանովը սովորել է Կալինիգրադի №8 միջնակարգ դպրոցում Լյուդմիլա Պուտինայի և Լադա Դենսի հետ։
1973 թվականին ավարտել է Կալինիգրադի բարձրակարգ ծովային ինժեներական ուսումնարանը։ Երրորդ կուրսից զբաղվում էր գիտությամբ և նավերով դուրս գալիս ծով։ Ուսումը վերջացնելուց հետո հրավիրվեց աշխատելու Կալինիգրադի բարձրակարգ ծովայի ինժեներական ուսումնարանում, որպես ամբիոնի դասախոս, կարդում էր դասախոսություններ և գրում դիսերտացիաներ։ Երբ գիտական աշխատանքը վերջացավ՝ Օլեգը հասկացավ, որ իր կարողությունը որպես գիտնական հնարավոր չէ իրագործել։ 1981 թվականին ավարտեց Կալինինգրադի երաժշտական ուսումնարանը՝ կիթառի դասարանը։ Իր ստեղծագործական կարիերան սկսել է աշխատելով հյուրանոց-ռեստորան «Կալինիգրադ»-ում, որտեղ նրան օգնել էր ընդունվելու իր ընկերը՝ Միխայիլ Ռեինը։ Երգել է Կալինինգրադի ձայնա-ինստրումենտային անսամբլներում՝ «Ատլանտիկ» և «Վիզիտ»։
1989 թվականին ստեղծել է «Էսկադրոն» խումբը։ 1980- ական թվականների վերջին ելույթեր է ունենում իր զավակ Ռոդիոն Գազմանովի հետ։ Խմբի առաջին դաշնակահարը եղել է Գալինա Ռոմանովան։ Միաժամանակ Գալինա Ռոմանովան աշխատելով «Էսկադրոն» խմբի հետ կատարել է Գազմանովի որոշ երգեր («Վալերա», «Անմատչելի տղան», «Ձյունապատ աստղերը», «Իմ ծովահենը»։
Համարվում է սպորտի վարպետ սպորտային մարմնամարզությամբ։ Երրորդ կարգի պահեստի կապիտան։ 2002 թվականից համարվում է բարի կամքի դեսպան ՄԱԿ-ի մանկական հիմնադրամում (ՅՈՒՆԻՍԵՖ)։
Առավել հայտնի են հետևյալ երգերը, որոնք դարձել են Գազմանովի «այցեքարտը», «Էսկադրոն», «Յասաուլ», «Պարոնայք սպաները», «Մոսկվան» և «Ծովահենուհին»։
Գազմանոովի «Մոսկվա» երգը դարձել է Մոսկվա քաղաքի ոչ պաշտոնական հիմնը։ 2012 թվականին մասնակցել է Ռուսաստանի Դաշնության հիմնի ձայնագրմանը։ 2013 թվականին ստացել է Կալինինգրադ և Սարատով քաղաքների պատվավոր քաղաքացու կոչում։ 2014 թվականին ակտիվ մասնակցություն է ունեցել Սոչիի Օլիմպիական խաղերի պատրաստման և անցկացման միջոցառումներին։
Ծանոթագրություններ
Կատեգորիա:1951 ծնունդներ Կատեգորիա:Հուլիսի 22 ծնունդներ Կատեգորիա:Ռուս երգիչներ Կատեգորիա:Ռուսաստանի Դաշնության ժողովրդական արտիստներ Կատեգորիա:Ռուս կոմպոզիտորներ Կատեգորիա:ՅՈՒՆԵՍԿՕ-ի բարի կամքի դեսպաններ Կատեգորիա:«Միասնական Ռուսաստան» կուսակցության անդամներ Կատեգորիա:«Ոսկե գրամաֆոն» մրցանակի դափնեկիրներ Կատեգորիա:Բարեկամության շքանշանի ասպետներ (Ռուսաստան) Կատեգորիա:ՅՈՒՆԻՍԵՖ-ի բարի կամքի դեսպաններ Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:Տեխնիկական գիտությունների թեկնածուներ Կատեգորիա:Պատվո շքանշանի ասպետներ (Ռուսաստան) Կատեգորիա:ԽՍՀՄ սպորտի վարպետներ Կատեգորիա:Մոսկվայի 850-ամյակի հուշամեդալով պարգևատրվածներ Կատեգորիա:Ռուս բանաստեղծներ Կատեգորիա:Բանաստեղծներ այբբենական կարգով
Իգնատիոս
Իգնատիոս, 16-րդ դարի քանդակազարդող հայ վարպետ, խաչքարեր պատրաստող։ Նրա գործերից պահպանվել է 1535 թվականի մի խաչքար Հայաստանում Գավառ քաղաքում, Դարի գլուխ գերեզմանատանը։ Օգտագործել է երկրաչափական բարդ զարդամոտիվներ, 8–թևանի աստղեր, ոճավորված տերևներ և ճյուղեր։ Երկրորդ խաչքարը, միայն Հովհաննես կազմող ստորագրությամբ, անթվակիր, գտնվում է Գավառի շրջանի Նորադուզ գյուղի եկեղեցու պատի տակ։ Ըստ Ս. Բարխուդարյանի, Հովհաննեսը Իգնատիոսի աշակերտն է և առանձին ստորագրել է, երբ սկսել է ինքնուրույն աշխատել։
Կատեգորիա:Հայ մանրանկարիչներ
Կամիշև (Զիմովնիկի շրջան)
Կամիշև (Камышев), գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում։ Կամիշևսկի գյուղական համայնքի վարչական կենտրոնն է։
Ծանոթագրություններ
Կատեգորիա:Ռոստովի մարզի Զիմովնիկի շրջանի բնակավայրեր
Աստերոիդների ցանկ (274801-274900)
Աստերոիդների ցանկ (274701-274800) * Աստերոիդների ցանկ * Աստերոիդների ցանկ (274901-275000)
Մերձարկտիկական գոտի
Մերձարկտիկական գոտի, Հյուսիսային կիսագնդում, արկտիկական և բարեխառն գոտիների միջև։ Հարավային սահմանը օվկիանոսում անցնում է սառույցների սեզոնային տարածման սահմանով։ Կլիման ցուրտ է։ Ամենատաք ամսվա միջին ջերմաստիճանը 5°-10 °C է, ցուրտ ամռանը՝ -5 °C-ից մինչև -30 °C, - 40 °C (երբեմն-50 °C)։ Ամռանը գերակշռում են արևմտյան բարեխառն օդային հոսանքները և ցիկլոնային ինտենսիվ գործունեությունը, ձմռանը՝ արկտիկական օդային հոսանքները և մթնոլորտի անտիցիկլոնային վիճակը։ Տեղումները (տարեկան՝ 300-500 մմ) գլխավորապես թափվում են պինդ վիճակում, որոնց քանակը գերակշռում է գոլորշիացմանը։ Ձնածածկույթը պահպանվում է ավելի քան 8 ամիս։ Կա գրունտների խոր սառածություն։ Միկրո և մեզոռելիեֆում գերակշռում են հիդրոլակոլիթները՝ կապված սոլիֆլյուկցիայի հետ։ Մերձարկտիկական գոտում առանձնացվում են տունդրայի և անտառատունդրայի զոնաներ։ Հյուսիսային Ամերիկայում և Եվրասիայում առանձնացվում են երկուական մերձօվկիանոսային և մեկական ցամաքային սեկտորներ։
Կատեգորիա:Արկտիկա
Կալաշնիկով (ֆիլմ)
«Կալաշնիկով» («Калашников»), ռեժիսոր Կոնստանտին Բուսլովի ռուսական կենսագրական ֆիլմը։ Պրեմիերան տեղի է ունեցել 2020 թվականի փետրվարի 20-ին ։
Սյուժե
Հայրենական մեծ պատերազմի սկզբում տանկիստ, ավագ սերժանտ Միխայիլ Կալաշնիկովը մարտական ​​առաջադրանք է կատարում ծանր վիրավորվելու գնով։ Հիվանդանոցից հետո նա, կյանքի մի շարք փորձությունների միջոցով անցնելուց հետո, ձեռնամուխ է լինում գյուտարար գործունեության, մասնակցում է համամիութենական զենքի մրցույթների, որտեղ հավասար պայմաններում մրցում է առաջատար գյուտարարների հետ և հարաբերություններ է հաստատում իր ապագա կնոջ՝ Եկատերինայի հետ։ Արդյունքում, մշակված ԱԿ-ն շահագործման է հանձնվում, իսկ գյուտարարին շնորհվում է Ստալինյան մրցանակ ։
Ստեղծում
Ֆիլմը ստեղծվել է Կալաշնիկովի ծննդյան 100-ամյակի առթիվ։ Սցենարը գրվել է կոնստրուկտորի հուշագրությունների, փաստաթղթերի և իրեն ճանաչող մարդկանց հուշերի հիման վրա, բայց գեղարվեստական ​​ֆիլմի ժանրը տեղ է թողել որոշակի ենթադրությունների և հավաքական կերպարների համար։ Ֆիլմի մշակողներն առանձնակի ուշադրություն են դարձրել զենքի մշակման գործընթացի վերականգնման հարցին։ Բացառապես ֆիլմի համար գործարանային արհեստավորները պատմական գծագրերի հիման վրա պատրաստել են զենքեր՝ ատրճանակից մինչև ԱԿ ինքնաձիգ ։
Գլխավոր դերակատար Յուրի Բորիսովը շեշտում է, որ ակտիվորեն ուսումնասիրել է իր կերպարի կյանքը՝ որոնելով և հավաքելով այլընտրանքային աղբյուրներ՝ ցանկանալով գիտակցել զենքագործի կերպարի բարդությունը իր բարդույթներով և մտորումներով ։ Ըստ Բորիսովի՝ ինքը անձամբ տեսել է Կալաշնիկովին, և երբ նա անցել է կողքով, «...ինչ-որ բան թռավ նրանից և եկավ ինձ մոտ։ Եվ հետո դրանով շրջում էի նկարահանման հրապարակում» ։
Ֆիլմի վրա աշխատանքները սկսվել են 2018 թվականի օգոստոսին, նկարահանումները տեղի են ունեցել Մոսկվայի մարզում (ներառյալ Ապրաքսինների կալվածքը), Ղրիմում, Սանկտ Պետերբուրգի մոտակայքում գտնվող Տորժոկում և Շուշարիում։ Կոստյումներն ու բեմիրերը տրամադրել է «Մոսֆիլմ» ստուդիան, որը հովանավորել է նաև հնչյունավորումը և ձայնագրումը ։ Տանկային ճակատամարտի տեսարանը նկարահանել են Մեդինի մոտ գտնվող «Военфильм» կինոհամալիրում՝ օգտագործելով «Պոդոլսկի կուրսանտների» դեկորացիաները» ։
Ֆիլմի առաջին թրեյլերը թողարկվել է 2019 թվականի սեպտեմբերի 25-ին, երկրորդը՝ դեկտեմբերի 30-ին ։
2020 թվականի փետրվարի 15-ին Իժևսկում կայացել է ֆիլմի հատուկ ցուցադրությունը ։
Ծանոթագրություններ
Կատեգորիա:2020 ֆիլմեր Կատեգորիա:Ռուսերեն ֆիլմեր Կատեգորիա:Ռուսական կենսագրական ֆիլմեր Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Ռուսական ֆիլմեր Կատեգորիա:Ռուսական պատմական ֆիլմեր Կատեգորիա:Ֆիլմեր Հայրենական մեծ պատերազմի մասին
Ամերիկա (սերիալ)
Ամերիկա, բրազիլիական սերիալ արտադրված Ռեդե Գլոբոյի կողմից, սցենարի հեղինակը Գլորիա Պերեզն է։ Հեռարձակումը սկսել է 2005 թվականի մարտի 14-ին և ավարտվել նոյեմբերի 4-ին։ 2012 թվականին սերիալը համալրեց երբևէ արտադրված 50 լավագույն նովելների ցուցակը։ Հայաստանում սերիալը հեռարձակվել է 2006 թվականին «Արմենիա» հեռուստաընկերությամբ։
Սյուժեն
2000-ականերին Բրազիլիայից ԱՄՆ մեծ արտագաղթ սկսվեց. մարդիկ հեռանում էին լավագույն կյանքի հեռանկարներով, սակայն Գլորիա Պերեզը չլռեց նա ինչպես միշտ ահազանգեց, որ Ամերիկան դրախտ չէ և թե մարդիկ ինչպիսի դժվարությունների կարող են հանդիպել՝ լքելով իրենց երկիրը։
Արտաքին հղումներ
Կատեգորիա:Բրազիլական հեռուստասերիալներ
Ջեյմս Մակկարտի
Ջեյմս Մակկարտի,, իռլանդացի և շոտլանդացի ֆուտբոլիստ։ «Էվերթոն» ֆուտբոլային ակումբի և Իռլանդիայի ազգային հավաքականի կիսապաշտպան։ Մակկարտիի պրոֆեսիոնալ կարիերայի առաջին ակումբը եղել է Գամիլտոն Ակադեմիկալ ակումբը։
Չուժումովո
Չուժումովո (Чужумово), գյուղ Ռուսաստանի Սմոլենսկի մարզի Ելնինսկի շրջանի կազմում։
Ջեյմս Մակկարտի
Արտաքին հղումներ
Կատեգորիա:Նոյեմբերի 12 ծնունդներ Կատեգորիա:1990 ծնունդներ Կատեգորիա:Իռլանդացի ֆուտբոլիստներ Կատեգորիա:Էվերթոնի ֆուտբոլիստներ Կատեգորիա:Իռլանդիայի հավաքականի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Չուժումովո
Բնակչությունը 2007 թվականին գրանցված տվյալներով կազմում էր 60 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ելնինսկի շրջանի բնակավայրեր
Ֆելերե
Ֆելերե, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Շապին Գարահիսարի գավառում : Գտնվում էր Շապին Գարահիսար քաղաքից 13 կմ արևելք, Գայլ գետի ենթավտակներից մեկի ափին :
Բնակչության մասին տվյալներ չեն պահպանվել։
Նիկոլայ Նոսով
Նիկոլայ Նիկոլաևիչ Նոսով (Николай Николаевич Носов, Микола Миколайович Носов, ), խորհրդային մանկագիր, վիպասան, դրամատուրգ, սցենարիստ։ Ստալինյան երրորդ աստիճանի մրցանակի դափնեկիր (1952) : Նոսովի ամենահայտնի գործերից է «Անգետիկի և նրա ընկերների արկածները»։
Կենսագրություն
Նիկոլայ Նիկոլաևիչ Նոսովը ծնվել է 1908 թվականին Կիևում՝ էստրադային արտիստի ընտանիքում, ով հանգամանքներից ելնելով աշխատել է որպես երկաթուղային։ Նոսովի մանկությունն անցել է Կիևից ոչ հեռու գտնվող Իրպեն քաղաքում, որտեղ գիմնազիա է հաճախել։ Ընտանիքում եղել է երկրորդ երեխան, ունեցել է երկու եղբայր և քույր։ Դեռևս փոքր տարիքում Նոսովը սիրում էր դիտել հոր ելույթները, համերգներն ու ներկայացումները։ Ծնողները կարծում էին, որ նա էլ դերասան կդառնա։ Դպրոցական տարիներին Նոսովը երազել է երաժիշտ դառնալու մասին։ Ջութակ ունենալուց հետո հասկացավ, որ հեշտ չէ երաժշտություն սովորելը և թողեց ջութակը։
Մանկության և պատանեկության տարիներն անցել են Առաջին համաշխարհային պատերազմի և Ռուսաստանի քաղաքացիական կռիվների միջով։ Սննդի, ցուրտ ձմեռներին տաքության և ջերմության պակասի պատճառով գլուխ էին բարձրացնում հիվանդությունները։ Ամբողջ ընտանիքը հիվանդանում է տիֆով. բարեբախտաբար ոչ-ոք չի մահանում։ Նիկոլայը հիշում է՝ ինչպես էր մայրը լալիս, երբ ինքն առողջացել էր։ «Այդ ժամանակ ես հասկացա, որ լացել կարելի է ոչ միայն վշտից» ։
Դեռ դպրոցական տարիներին տարվել է երաժշտությամբ, թատրոնով, շախմատով, լուսանկարչությամբ, էլեկտրոտեխնիկայով և նույնիսկ ռադիոտեխնիկայով։ 14 տարեկանից աշխատել է ընտանիքին ապահովելու համար, եղել է ամսագրեր վաճառող, փորող, հնձվոր։ 1917 թվականին գիմնազիան վերամիավորվում է 7-ամյա դպրոցի, որը 1924 թվականին ավարտելով, աշխատում է Իրպենի գործարաններից մեկում որպես բանվոր, այնուհետև՝ Բուչայի աղյուսի մասնավոր գործարանում։
Քաղաքացիական պատերազմից հետո Նոսովը տարվեց քիմիայով։ Դպրոցական ընկերների հետ միասին նա ստեղծեց քիմիական լաբորատորիա իր տան ձեղնահարկում, որտեղ ընկերները տարբեր փորձեր էին կատարում։ Նոսովը հիշում է. «Դպրոցն ավարտելուց վստահ էի, որ հենց քիմիկ պետք է դառնամ։ Այն ինձ համար գիտությունների գիտությունն էր»։ Նոսովի Կիևի պոլիտեխնիկական ինստիտուտի քիմիական ֆակուլտետ ընդունվելու ջանքերը զուր անցան, քանի որ նա չուներ միջնակարգ դպրոցի ավարտական փաստաթղթեր։ Նա սովորեց գիշերօթիկ դպրոցում՝ պատրաստվելով ընդունվել պոլիտեխնիկական ինստիտուտ։ Միաժամանակ նա սկսեց աշխատել Իրպենի աղյուսի գործարանում։ Բարձրագույն ուսումնական հաստատություն ընդունվելուց առաջ, մտադրությունը փոխելով, 19-ամյա Նոսովը ընդունվեց Կիևի գեղարվեստի ինստիտուտ։ Նա սկսեց լրջորեն զբաղվել լուսանկարչությամբ և կինոմատոգրաֆիայով և 1929 թվականին տեղափոխվեց Մոսկվայի կինոմատոգրաֆիայի ինստիտուտ, որն ավարտեց 1932 թվականին։ Մինչև 1951 թվականը նա աշխատեց որպես մուլտֆիլմերի, գիտակրթական ֆիլմերի բեմադրիչ և ռեժիսոր ։ Մանապատանեկան տարիքի ինքնակենսագրականն ամփոփված է նրա «Ջրհորի հատակի գաղտնիքը» ստեղծագործությունում։
Մահացել է Մոսկվայում, 1976 թվականին։ Թաղված է Մոսկվայի Կունցևյան գերեզմանատանը ։
1997-1999 թվականներին FAF Entertainment նկարահանել է «Անգետիկը լուսնի վրա» մուլտֆիլմը Նոսովի համանուն գրքի հիման վրա։
2008 թվականին Նոսովի ծննդյան 100-ամյակի կապակցությամբ ՌԴ կենտրոնական բանկը թողարկել է արծաթե մետաղադրամ ։
Գրական գործունեություն
1938 թվականից Նոսովը սկսում է գրել մանկական պատմություններ, բայց պրոֆեսիոնալ գրող դառնում է Հայրենական մեծ պատերազմից հետո։ Առաջին պատմությունը՝ «Հնարամիտները», տպագրվել է 1938 թվականին, որից հետո տպագրվել են «Կենդանի գլխարկը», «Վարունգներ», «Միշկինի շիլան», «Բանջարաբույծները», «Ֆանտազյորները»։ Ստեղծագործությունները հիմնականում տպագրվել են մանկական «Մուրզիլկա» ամսագրում ։
Նոսովը մանուկների համար սկսել է գրել պատահական։ Սկզբում նա տղայի և նրա ընկերների համար պատմություններ էր պատմում։ «Կամաց-կամաց ես հասկացա, որ երեխաների համար ստեղծագործելն ամենալավ աշխատանքն է, որը պահանջում է մեծ, և ոչ միայն գրական գիտելիքներ…»
Նիկոլայ Նոսովը հետաքրքրվել է երեխաների հոգեբանությամբ։ Ըստ նրա երեխաներին պետք է վերաբերվել ջերմությամբ և մեծ հարգանքով ։
1947 թվականին լույս է տեսնում «Զվարճալի պատմվածքներ» ժողովածուն։ Նոսովին մեծ ժողովրդականություն են բերում «Ուրախ ընտանիք» (1949), «Կոլյա Սինիցինի օրագիրը» (1950), «Վիտյա Մալեևը դպրոցում և տանը» (1951) ստեղծագործությունները։ 1952 թվականին «Վիտյա Մալեևը դպրոցում և տանը» ստեղծագործության համար Նոսովը ստանում է Ստալինյան երրորդ աստիճանի մրցանակ։ 1954 թվականին այս պատմվածքի հիման վրա նկարահանվում է «Երկու ընկեր» մանկական գեղարվեստական ֆիլմը։
1953 թվականին հրատարակվում է «Բլրակի վրա» պատմվածքների ժողովածուն, 1956 թվականին՝ «Տափկնոցի», 1958 թվականին՝ «Զվարճալի պատմվածքներ ու վեպեր»։
Անձնական կյանք
Նիկոլայ Նոսովն ամուսնացել է երկու անգամ։ Առաջին կինը՝ Ելենան, մահացել է, երբ նրանց որդին՝ Պյոտրը, 15 տարեկան էր։ Երկրորդ կնոջից՝ Տատյանայից, երեխաներ չի ունեցել։ Գրողը նրան է նվիրել «Անգետիկի և նրա ընկերների արկածները» ստեղծագործությունը։
Որդին՝ Պյոտր Նոսովը (1931–2002), եղել է դասական ժանրի ֆոտոլրագրող, զբաղվել է ռեպորտաժային լուսանկարչությամբ ։ Թոռը՝ Իգոր Նոսովը (1962), լուսանկարիչ է, գրող։ Ծոռը՝ Իվան Նոսով։
Ծանոթագրություններ
Կատեգորիա:Խորհրդային տղամարդ գրողներ Կատեգորիա:Ռուս մանկագիրներ Կատեգորիա:Մոսկվա քաղաքում մահացածներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Խորհրդային մանկագիրներ Կատեգորիա:Կունցևոյի գերեզմանատանը թաղվածներ Կատեգորիա:20-րդ դարի տղամարդ գրողներ Կատեգորիա:ՌԴ պետական մրցանակի դափնեկիրներ Կատեգորիա:Խորհրդային պատմվածքագիրներ Կատեգորիա:20-րդ դարի պատմվածքագիրներ
Կլիմայի փոփոխության տնտեսական հետևանքներ
Կլիմայի փոփոխության տնտեսական հետևանքներ, 21-րդ դարում կլիմայական փոփոխություններով պայմանավորված գլոբալ տաքացման տնտեսական հետևանքների գնահատականներ։
Հաշվի առնելով տնտեսական կանխատեսման մեթոդների առանձնահատկությունները՝ 21–րդ դարի գլոբալ տաքացման տնտեսական գնահատականները խիստ տարբերվում են։ Մի շարք վերլուծություններ, որոնցից է « Սթերնի գրախոսականը» (Stern Review), որը ներկայացվել է Բրիտանական կառավարությանը, կանխատեսել են համաշխարհային համախառն ներքին արդյունքի մի քանի տոկոսով նվազում՝ պայմանավորված կլիմայի փոփոխության հետ կապված ծախսերով, ինչպիսիք են ծայրահեղ եղանակային երևույթների հետևանքների վերացումը, օվկիանոսի ջրի մակարդակի բարձրացման պատճառով ցածրադիր վայրերում տարածքների շահագործման ապահովումը։ Կլիմայի փոփոխության հետևանքների վերաբերյալ տնտեսագիտական այլ հետազոտություններում, որտեղ գնահատվում են տվյալ հարցի բոլոր ասպեկտները, ներկայացված են ինչպես համանման, այնպես էլ հակադիր արդյունքներ, չնայած, որ հարցը նախկինի նման քննարկման առարկա է ։
Աղդեցությունների բաշխում
Սմիթի և համահեղինակների գրական գնահատականում տրված է հետևյալը․
Ոչշուկայական ազդեցություններ
Սմիթը և համահեղինակները (2001:942) կանխատեսել են, որ կլիմայի փոփոխությունը արդյունքում կհանգեցնի ոչշուկայական ազդեցությունների ։ Ազդեցությունների մեծամասնությունը բացասական է։ Վերլուծելով գրականույթունը՝ Սմիթը և համահեղինակները (2001) ենթադրել են, որ կլիմայի փոփոխությունը զարգացող երկրներում զգալի բացասական ազդեցություն կունենա մարդկանց առողջության վրա։ Նրանք նշել են, որ հետազոտություններից միայն մի քանիսն են անհրաժեշտ կերպով հաշվի առնում կլիմայի փոփոխության հարմարվողականությունը։ Կոնֆալոներին և համահեղինակները հայտնաբերել են, որ այն հետազոտություններում, որտեղ ներառված է մարդու առողջության վրա ազդեցությունը, այս հետևանքները զգալիորեն նպաստում են կլիմայի փոփոխության ընդհանուր ծախսերին։
Գյուղատնտեսություն
Կախված նախնական ենթադրություններից, մթնոլորտում ածխաթթու գազի (CO2) կրկնապատկման տնտեսական ազդեցության հետազոտությունը, համեմատած նախաարդյունաբերական մակարդակի հետ, թույլ է տալիս եզրակացնել, որ դա կունենա փոքր–ինչ բացասական և չափավոր դրական ազդեցություն ։ Այս միահամուռ ազդեցությունը թաքցնում է էական տարածքային տարբերություններ, որոնց առավելությունները մեծ մասամբ կանխատեսվում են զարգացած երկրներում և կտրուկ բացասական հետևանքներ տարածաշրջանային և միջազգային առևտրային համակարգի հետ թույլ կապ ունեցող բնակչության համար։
Այլ բաժիններ
Կլիմայի փոփոխությունը կազդի նաև մի շարք այլ ոլորտների վրա, ներառյալ անասնաբուծությունը, անտառային տնտեսությունը և ձկնորսությունը։ Այլ բաժինները ներառում են էներգետիկան, ապահովագրություն, տուրիզմ։ Այս բնագավառների մեծամասնության վրա կլիմայի փոփոխության միասնական ազդեցությունը շատ անորոշ է ։
Միասնական ազդեցություն
Ազդեցությունների ամփոփումը ցույց է տալիս կլիմայի փոփոխության ընդհանուր ազդեցությունը տարատեսակ ոլորտներում և/կամ տարախաշրջաններում ։ Միասնական ազդեցությունը գտնելու մի շարք դժվարություններ կան, ինչպես օրինակ՝ գնահատել հասարակության՝ կլիմայի փոփոխությանը հարմարվելու և ադապտացվելու կարողությունները և գնահատել, թե ինչպիսին կլինի տնտեսական և սոցիալական առաջընթացը ։ Նաև հետազոտողը անպայման պետք է սուբյեկտիվ գնահատականներ տա տնտեսության տարբեր ոլորտներում, տարբեր մարզերում և ժամանակներում առաջացող հետևանքների վերաբերյալ։
Ենթադրվում է, որ միջին գլոբալ ջերմաստիճանի աննշան բարձրացումը (մինչև 2° C՝ համեմատած 1990 թվականի հետ) կարող է հանգեցնել ինչպես համաշխարհային ՀՆԱ-ի մի քանի տոկոսի շուկայական պայմանների վատթարացմանը, այնպես էլ դրանց բարելավմանը։ Սմիթը և համահեղինակները նաև հայտնաբերել են, որ գլոբալ միջին ջերմաստիճանի քիչ կամ միջին (2-3° C) աճը կարող է փոքր դրական ազդեցություններ ունենալ շուկայական պայմանների վրա։ Նրանց կողմից վերանայված ուսումնասիրությունների մեծ մասը ավելի վատ պայմաններ էին կանխատեսում, քանի որ գլոբալ միջին ջերմաստիճանը բարձրանում է։
Կանխատեսվել է, որ կլիմայի փոփոխության ոչ շուկայական ազդեցությունները բացասական կլինեն։ Ուսումնասիրություններում կլիմայի փոփոխության իրական ծախսերը ճիշտ չեն գնահատվել, այսինքն ծախսերը ավելի քիչ են հաշվվել, քան իրականում է, օրինակ՝ եղանակային ծայրահեղ իրադարձությունների ազդեցությունների սխալ գնահատումը։ Ենթադրվում է, որ կլիմայի փոփոխության որոշ դրական ազդեցություններ անտեսվել են, նաև այն, որ հարմարվողականության պոտենցիալը թերագնահատված է։
Շնայդերի և համահեղինակների ուսումնասիրություններում ասվում է, որ համաշխարհային համախառն արդյունքը կարող է աճել 1-3° տաքացման դեպքում (համեմատած 1990-2000 թվականների ջերմաստիճանի հետ)՝ հիմնականում շնորհիվ գյուղատնտեսության ոլորտին տրամադրվող օգուտներին ։ Շնայդերի և համահեղինակների կարծիքով, այս գնահատականները վստահության ցածր մակարդակ ունեն։ Շտերնը գնահատել է կլիմայի փոփոխության ազդեցությունը ռիսկի հավելավճարով ։ Նա պարզել է, որ կլիմայի փոփոխությունը կարող է հագեցնել հարստության նվազմանը, որի ազդեցությունը համարժեք է մեկ շնչին բաժին ընկնող համաշխարհային սպառման 5%-ով անկմանը։
Առավելագույն ազդեցություններ
Կլիմայի փոփոխության ազդեցությունները գնահատելու համար օգտագործվում է այնպիսի ցուցիչ, որը սահմանվում է որպես մեկ տոննա ածխածնի (ածխածնի երկօքսիդի) մթնոլորտ արտանետելու աճող սոցիալական ծախսը ժամանակի որոշակի կետում ։ Տարբեր ջերմոցային գազեր ունեն տարբեր սոցիալական ծախսեր։
Այս սոցիալական ծախսերի գնահատականները բավականին անորոշ են և անընդհատ փոփոխվում են և տարբերվում են լայն շրջանակներում ։ Գնահատականների տարբերությունները կարելի է բաժանել նորմատիվ և էմպրիկ պարամետրերի ։ Հիմնական կարգավորվող պարամետրերը իրնեց մեջ միավորում են ազդեցությունները՝ ժամանակի ընթացքում և ըստ տարածաշրջանների։ Մնացած պարամետրերը վերաբերում են գնահատականների էմպրիկ վավերականությանը (ճշմարտացիությանը)։
Զգայունության վերլուծություն
Զգայունության վերլուծությունը թույլ է տալիս փոխել միասնական վերլուծությանը վերաբերող որոշ ենթադրություններ՝ տեսնելու համար, թե դա ինչ ազդեցություն է թողնում արդյունքների վրա ։
Գիորգի Մթածմիդելի
Գիորգի Մթածմիդելի (Գևորգ Սուրբսարեցի կամ Աթոսացի, ), վրացի մատենագիր, թարգմանիչ, մեկնիչ, հոգևոր գործիչ։
Կլիմայի փոփոխության տնտեսական հետևանքներ
Առավելություներ և թերություններ
Կլիմայի փոփոխության հետևանքները չափելու համար համախառն գնահատականների կիրառումը մի շարք առավելություններ ունի ։ Դրանք թույլ են տալիս ուղղակիորեն համեմատել հետևանքների տարբեր տարածաշրջանների և տարբեր ժամանակաշրջանների միջև։ Հետևանքները կարելի է համեմատել այլ բնապահպանական խնդիրների հետ, ինչպես նաև համեմատել այդ հետևանքների վերացման ծախսերի հետ։ Միասնական վերլուծությունների խնդիրը կայանում է նրանում, որ դրանք հաճախ նվազեցնում են տարբեր ազդեցությունները ավելի փոքր թվով ցուցանիշների։ Կարելի է պնդել, որ որոշակի հետևանքներ այդքան էլ լավ չեն համապատասխանում դրան։ Մյուս կողմից, եթե կան դրամական ծախսեր՝ հետևանքներից խուսափելու համար, անհնար է լինեն այդ հետևանքների արդյունքների դրամական գնահատումներից խուսափելու միջոցներ ։
Գիորգի Մթածմիդելի
Թարգմանության բնագավառում շարունակել է Մթածմիդեփ Եքվթիմեի գործը։ Կատարել է Սուրբ Գրքի վերջնական վրացական խմբագրությունը, վրացերեն է թարգմանել բազմաթիվ վարքեր, մեկնություններ, պարականոն երկեր։ Մթածմիդելու ինքնուրույն գործերից հայտնի է Եքվթիմե Մթածմիդելու վարքը։
Կլիմայի փոփոխության տնտեսական հետևանքներ
Հարաբերական ազդեցություն
Կլիմայի փոփոխության հետևանքները կարելի է համեմատել մարդկային հասարակության և միջավայրի վրա այլ ազդեցությունների հետ։ Ապագա սոցիալ-տնտեսական զարգացումը կարող է մեծապես ազդել կլիմայի փոփոխության տնտեսական հետևանքների վրա ։
Գիորգի Մթածմիդելի
Ծանոթագրություններ
Կատեգորիա:Վրացի մատենագիրներ Կատեգորիա:Վրացի թարգմանիչներ‎ Կատեգորիա:Վրացի գրողներ Կատեգորիա:Կենսագիրներ
Կլիմայի փոփոխության տնտեսական հետևանքներ
Հարաբերական ազդեցություն
Կլիմայի փոփոխությունը առավեկլապես կազդի որոշ էկոհամակարգերի վրա (օրնակ՝ կորալային խութեր) ։ Ապագայում (2050 թվականից հետո), կլիմայի փոփոխությունը կարող է դառնալ գլոբալ մասշտաբով կենսաբազմազանության կորստի հիմնական պատճառը ։
Կլիմայի փոփոխության սոցիալ-տնետեսական հետևանքները, հավանաբար, ավելի ուժեղ կլինեն այն համայնքներում, բնակավայրերում, որտեղ կան այլ անբարենպաստ պայմաններ և գործոններ։
Օրինակ՝ աղքատ համայնքները ավելի խոցելի են եղանակային էքստրեմալ երևույթների նկատմամբ և ավելի հավանական է, որ նրանք կլիմայական փոփոխություններից ավելի ուժեղ կտուժեն։ Ընդհանուր առմամբ այլ փոփոխությունները (օրինակ՝ ժողովրդագրական կամ տեխմոլոգիական), հավանաբար, ավելի մեծ ազդեցություն ունեն մարդկային հասարակության վրա, քան կլիմայի փոփոխությունը։ Մյուս կողմից, ամենածանր հետևանքները կարող են առաջանալ բնական և սոցիալական համակարգի կտրուկ փոփոխությունների պատճառով։
Մեկ այլ նրբությունը կայանում է նրանում, թե ինչպես է կլիմայի փոփոխության նկատմամբ զգայունությունը փոփոխվում ըստ մասշտաբների։ Տեղական մասշտաբով, էքստրեմալ եղանակային երևույթները կարող են ունենալ զգալի ազդեցություն հատկապես խոցելի տարածքներում։ Մեկ այլ կարևոր և նշանակալի ազդեցություն է ծովի մակարդակի բարձրացման հետևանքները ցածրադիր ափամերձ շրջանների վրա։
Գուսիխա (Չարիշյի վտակ)
Գուսիխա (Гусиха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չարիշյի գետի ձախ ափով՝ 68 կմ հեռավորության վրա։ Գետի երկարությունը 21 կմ է։
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Ռիստի (գյուղ, Կիռգեսաառե շրջան)
Ռիստի (Risti), գյուղ Էստոնիայի Հիյումաա նահանգի Կիռգեսաառե շրջանում։
2011 թվականի տվյալներով գյուղում բնակվում էր 6 մարդ։
Արտաքին հղումներ
Կատեգորիա:Էստոնիայի Հիյումա նահանգի Կիռգեսաառե շրջանի բնակավայրեր Կատեգորիա:Էստոնիայի գյուղեր
Կովալևսկի (Զիմովնիկի շրջան)
Կովալևսկի (Ковалевский), գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում։ Մտնում է Լենինսկի գյուղական համայնքի կազմի մեջ։
Կատեգորիա:Ռոստովի մարզի Զիմովնիկի շրջանի բնակավայրեր
(9325) Սթոունհենջ
(9325) Սթոունհենջ (Stonehenge), աստերոիդ աստերոիդների հիմնական գոտում։ Հայտնաբերվել է 1989 թվականի ապրիլի 3-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 2,42929 ա. մ., առավելագույնը մոտենում է 2,2681 ա. մ. հեռավորության վրա և հեռանում 2,5904 ա. մ. ։ Արեգակի շուրջ մեկ ամբողջական պտույտ է կատարում 1382,98 երկրային օրվա ընթացքում, իր ուղեծրով շարժվելով միջինում 0,260307 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,9° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սալովկա (գյուղ, Կրեմենչուգի շրջան)
Սալովկա (Салівка), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Սալովկա գյուղում բնակվել է 920 մարդ ։
Համարվում է Սալովսկի գյուղխորհրդի վարչական կենտրոնը (կազմում ներառված են նաև Կարպովկա, Մախնովկա և Պետրաշովկա գյուղերը)։
Աշխարհագրական դիրք
Գյուղը գտնվում է Սուխոյ Կոբելյաչեկ գետի ափին, որը 2 կմ-ից թափվում է Դնեպր գետը։ Պետրաշովկա գյուղը գտնվում է հոսանքին հակառակ՝ 0,5 կմ հեռավորության վրա, իսկ Կարպովկա գյուղը հարում է հոսանքին ներքև։
Պատմություն
Գյուղը գրանցված է 1869 թվականի քարտեզի վրա ։
1911 թվականին Սալովկայի ագարակում գործել է ծխական դպրոց, Ավետման եկեղեցի և բնակվել են 785 մարդ ։
Հիշարժան վայրեր
Խորհրդային զինվորների եղբայրական գերեզման։
Արտաքին հղումներ
Կատեգորիա:Ուկրաինայի Պոլտավայի մարզի Կրեմենչուգի շրջանի բնակավայրեր Կատեգորիա:Ուկրաինայի գյուղեր
Միխայլովկա (գյուղ, Եմելչևի շրջան)
Միխայլովկա (Михайлівка), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Միխայլովկա գյուղում բնակվում էր 106 մարդ։ Բնակավայրը զբաղեցնում է 0,811 կմ² տարածք։ Բնակչության խտությունը կազմում էր 130,7 մարդ/կմ²։
Կամպորոտոնդո Էտնեո
Կամպորոտոնդո Էտնեո (Camporotondo Etneo) կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 2937 մարդ, 2008 թվականի տվյալներով բնակչության խտությունը կազմում է 490 մարդ/կմ²։ Զբաղեցնում է 6 կմ² մակերես տարածք։ Փոստային ինդեքսն է՝ 95040։ Հեռախոսային կոդը՝ 095։ Բնակավայրի հովանավորն է համարվում սուրբ Սանտ Անտոնիոն։ Քաղաքի տոնը նշվում է հունվարի 17-ին։
Ֆունդուխլի
Ֆունդուխլի, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Շապին Գարահիսարի գավառում ։ Գտնվում էր Շապին Գարահիսար քաղաքից 24 կմ հարավ-արևելք, Գայլ գետի աջ ափին, դեպի Չիֆթլիկ գյուղաքաղաք տանող ճանապարհի եզրին:
Բնակավայրի հյուսիսային կողմում կան անտառներ :
Ծանոթագրություններ
Կատեգորիա:Արևմտյան Հայաստանի գյուղեր
Էլիաս Կոզաս
Էլիասը հանդիսանում է Koza Mostra խմբի վոկալիստը, որը 2013 թվականին Ագաֆոնաս Իակովիդիսի հետ, Alcohol Is Free երգով ներկայացնելով Հունաստանը Եվրատեսիլ 2013 երգի մրցույթում զբաղեցրել է 6-րդ հորիզոնականը։
EasyGo
EasyGo, Նորվեգիայի, Շվեդիայի, Դանիայի և Ավստրիայի համատեղ ձեռնարկությունն է, որը թույլ է տալիս մեկ էլեկտրոնային պիտակի օգտագործումը բոլոր անդամ երկրներում վճարովի ճանապարհների, լաստանավերի և կամուրջների վրա ։ EasyGo-ի նպատակն է թույլ տալ մեկ OBE-ն օգտագործել վճարելու ցանկացած վճարային կետով, որը կարող է հանդիպել Հյուսիսային Եվրոպայով և Ավստրիայով ճանապարհին ։
Էլիաս Կոզաս
Կատեգորիա:1984 ծնունդներ Կատեգորիա:Հոկտեմբերի 17 ծնունդներ Կատեգորիա:Եվրատեսիլ 2013 երգի մրցույթի մասնակիցներ Կատեգորիա:Հույն երգիչներ Կատեգորիա:Հույն երաժիշտներ
EasyGo
Պատմություն
EasyGo-ն առաջին կոմերցիոն անդրսահմանային վճարային ծառայությունն էր Եվրոպայում։ Նախնական քննարկումները սկսվել են 2004 թվականին, երբ կառուցվում էր Նորվեգիայի և Շվեդիայի միջև Սվինեսունդի կամուրջը։ Նորվեգիայի հանրային ճանապարհների վարչությունը և Շվեդական տրանսպորտի գործակալությունը Sund & Bælt-ի (Great Belt ֆիքսված կապի օպերատոր) և Øresundsbro Konsortiet-ի (դանիա-շվեդական համատեղ ձեռնարկություն, Øresund Bridge-ի օպերատոր) հետ միասին ստեղծեցին EasyGo-ն 2007 թվականին։
Ավստրիական ASFiNAG ընկերությունը միացել է գործընկերությանը 2009 թվականին ։ Ներառված են մինչև 2007 թվականը սկանդինավյան երկրներում ներդրված բոլոր գոյություն ունեցող համակարգերը (AutoPASS և BroBizz), և երկրներում օրենքների վերանայում չի պահանջվել։ EasyGo երկրներն ունեն չորս տարբեր արժույթներ և տարբեր ԱԱՀ մակարդակներ։
2021 թվականի հունվարի 1-ից OBE-ները պետք է թողարկվեն EETS-ում գրանցված մատակարարների կողմից՝ Great Belt ֆիքսված գծում օգտագործելու համար ։ Նորվեգական AutoPass մատակարարներից քչերն են EETS մատակարարներ, և հետևաբար AutoPASS-ի մեծ մասը չէր կարող օգտագործվել Storebælt-ում ։ Նորվեգական AutoPass մատակարարները SkyttelPASS, Flyt և Fremtind Service-ն այդ ժամանակվանից գրանցվել են EETS-ում   ։
2021 թվականի դեկտեմբերին Նորվեգիայի հանրային ճանապարհների վարչությունը դուրս եկավ EasyGo-ից՝ սկսելով անցումային շրջանը մինչև 2022 թվականի մարտի 31-ը։ AutoPASS մատակարարները պետք է գրանցված լինեն EETS-ում և հաստատվեն օպերատորների կողմից, որպեսզի OBE-ն վավեր լինի այդ վճարային հաստատություններում՝ անցումային շրջանի ավարտից հետո ։
EasyGo+
EasyGo+-ը միջսահմանային վճարային ծառայություն է, որը թույլ է տալիս 3,5 տոննայից ավելի տրանսպորտային միջոցների վարորդներին վճարել Ավստրիայում, Դանիայում, Շվեդիայում և Նորվեգիայում՝ օգտագործելով միայն մեկ OBE բոլոր չորս երկրներում ։
Ծառայություններ մատուցողներ
Կան մի քանի ծառայություններ մատուցողներ, որոնք առաջարկում են EasyGo ծառայություններ։ Այնուամենայնիվ, որոշ ծառայություններ մատակարարներ տրամադրում են OBE միայն ծառայություններից մեկի համար։ Որպեսզի OBE-ն վավեր լինի վճարովի տիրույթում, պահանջվում է պայմանագիր ծառայություն մատուցողի և վճարովի տիրույթի/լիցքավորողի միջև ։
Ծանոթագրություններ
Կատեգորիա:Ընկերություններ այբբենական կարգով Կատեգորիա:Վճարումներ Կատեգորիա:Նորագույն տեխնոլոգիաներ Կատեգորիա:Տրանսպորտ Կատեգորիա:Ձեռնարկությունների տեսակներ